ಇದನ್ನೂ ಗಮನಿಸಿ - ಮೆಕ್ಕೆ ಜೋಳವನ್ನು ಆಹಾರವಾಗಿ ಬಳಸುವುದರಿಂದಾಗಬಹುದಾದ ಕೆಲವು ಅಪಾಯಗಳು (ಮೇಲೆ).

ಮೆಕ್ಕೆ ಜೋಳ ಮತ್ತು ಜೋಳದ ಹಿಟ್ಟು (ಒಣಗಿದ ಮೆಕ್ಕೆ ಜೋಳದ ಪುಡಿ) ಪ್ರಪಂಚದ ಹೆಚ್ಚಿನ ಪ್ರದೇಶಗಳಲ್ಲಿ ಪ್ರಧಾನ ಆಹಾರವಾಗಿದೆ. ಮೆಕ್ಕೆ ಜೋಳದ ಹಿಟ್ಟನ್ನು ಅನೇಕ ಕಡೆಗಳಲ್ಲಿ ಅಂಬಲಿ ಮಾಡಲಾಗುತ್ತದೆ: ಇಟಲಿಯಲ್ಲಿ ಪೊಲೆಂಟ(ಮೆತ್ತನೆಯ ಅಂಬಲಿ), ಬ್ರೆಜಿಲ್ನಲ್ಲಿ ಆಂಗ್ಯು, ರೊಮೇನಿಯಾದಲ್ಲಿ ಮ್ಯಾಮಲಿಗ, U.S.ನಲ್ಲಿ ಮಶ್ ಅಥವಾ ಆಫ್ರಿಕಾದಲ್ಲಿ ಸಾದ್ಜ, ನ್ಶಿಮ, ಉಗಾಲಿ ಮತ್ತು ಮಿಯಾಲೈ ಪ್ಯಾಪ್. ಜೋಳದ ರೊಟ್ಟಿ ಮತ್ತು ಇತರ ಬೇಕರಿ-ಉತ್ಪನ್ನಗಳನ್ನು ತಯಾರಿಸಲು ಗೋಧಿ ಹಿಟ್ಟಿನ ಬದಲಿಗೆ ಮೆಕ್ಕೆ ಜೋಳದ ಹಿಟ್ಟನೂ ಬಳಸಲಾಗುತ್ತದೆ. ಮಾಸವು (ಜೋಳದ ಹಿಟ್ಟನ್ನು ಸುಣ್ಣದ ನೀರಿನೊಂದಿಗೆ ಬೆರೆಸುವುದು) ಟೋರ್ಟಿಲ್ಲಾ(ಚಪ್ಪಟೆ ರೊಟ್ಟಿ), ಅಟೋಲ್ ಮತ್ತು ಮೆಕ್ಸಿಕನ್ ಆಹಾರದ ಇತರ ತಿನಿಸುಗಳಲ್ಲಿ ಬಳಸುವ ಪ್ರಮುಖ ಪದಾರ್ಥವಾಗಿದೆ.

ಪಾಪ್‌ಕಾರ್ನ್‌ಗಳು ಕೆಲವು ಪ್ರಭೇದಗಳ ಕಾಳುಗಳಾಗಿವೆ, ಇವನ್ನು ಬಿಸಿ ಮಾಡಿದಾಗ ಸಿಡಿದು, ಮೆದುವಾದ ಚೂರುಗಳಾಗುತ್ತವೆ. ಇದನ್ನು ಲಘು ಆಹಾರವಾಗಿ ತಿನ್ನಬಹುದು. ಸ್ವಲ್ಪ-ಗಟ್ಟಿಯಾದ ಕಾಳುಗಳನ್ನು ಹೊಂದಿರುವ ಮೆಕ್ಕೆ ಜೋಳದ ಜೊಂಡನ್ನು ಸುಟ್ಟು ಅದರ ಮೇಲೆ, ಕತ್ತರಿಸಿದ-ಈರುಳ್ಳಿಯನ್ನು ಉಪ್ಪಿನೊಂದಿಗೆ ಎಣ್ಣೆಯಲ್ಲಿ ಫ್ರೈ ಮಾಡಿ ಹದಗೊಳಿಸಿದ ಮಿಶ್ರಣವನ್ನು ಸವರಿ ವಿಯೆಟ್ನಾಂನಲ್ಲಿ ಹೆಚ್ಚಾಗಿ ಲಘು ಆಹಾರವಾಗಿ ತಿನ್ನುತ್ತಾರೆ. ಮಕ್ಕಿ ದಿ ರೋಟಿ ಎಂಬ ಹುಳಿಹಿಡಿಸದ ಬ್ರೆಡ್ ಭಾರತ ಮತ್ತು ಪಾಕಿಸ್ಥಾನದ ಪಂಜಾಬ್ ಪ್ರದೇಶದಲ್ಲಿ ಹೆಚ್ಚು ಜನಪ್ರಿಯವಾದ ಬ್ರೆಡ್ ಆಗಿದೆ.

ಚಿಚ ಮತ್ತು "ಚಿಚ ಮೊರಾಡ" (ನೇರಳೆ ಬಣ್ಣದ ಚಿಚ)ಗಳು ನಿರ್ದಿಷ್ಟ ಪ್ರಕಾರದ ಮೆಕ್ಕೆ ಜೋಳದಿಂದ ಮಾಡಲಾಗುವ ಪಾನೀಯಗಳು. ಚಿಚವು ಹುದುಗಿಸಿದ ಮತ್ತು ಆಲ್ಕಹಾಲಿನ ಪಾನೀಯವಾಗಿದೆ ಹಾಗೂ ಚಿಚ ಮೊರಾಡವು ಪೆರುವಿನಲ್ಲಿ ಸಾಮಾನ್ಯವಾಗಿ ಕುಡಿಯುವ ಮಾದಕವಿಲ್ಲದ ಪಾನೀಯವಾಗಿದೆ. 

ಕಾರ್ನ್ ಫ್ಲೇಕ್ಗಳು ಉತ್ತರ ಅಮೆರಿಕ ಮತ್ತು ಯುನೈಟೆಡ್ ಕಿಂಗ್ಡಮ್‌ನಲ್ಲಿ ಬೆಳಗಿನ ಉಪಾಹಾರದಲ್ಲಿ ಬಳಸುವ ಸಾಮಾನ್ಯ ತಿಂಡಿಯಾಗಿದೆ ಮತ್ತು ಇದು ಪ್ರಪಂಚದಾದ್ಯಂತದ ಇತರ ರಾಷ್ಟ್ರಗಳಲ್ಲೂ ಕಂಡುಬರುತ್ತದೆ. 

ಮೆಕ್ಕೆ ಜೋಳವನ್ನು ತರಿಯಾಗಿಯೂ ತಯಾರಿಸಬಹುದು. ಅದರಲ್ಲಿ ಕಾಳುಗಳನ್ನು ನಿಕ್ಸ್‌ಟಮಲೈಸೇಶನ್ ಎನ್ನುವ ಕ್ರಿಯೆಯಲ್ಲಿ ಲೈ(ಯಾವುದೇ ಕ್ಷಾರ ದ್ರಾವಣ)ಯಲ್ಲಿ ನೆನೆಸಿಡಲಾಗುತ್ತದೆ; ಅಥವಾ ಗ್ರಿಟ್ಸ್(ಓಟ್ಸ್ ತರಿ), ಇದು ಒರಟಾಗಿರುವ ಪುಡಿಮಾಡಿದ ತರಿಯಾಗಿದೆ. ಸ್ಯಾಗಮಿಟೆ ಎಂದು ಕರೆಯುತ್ತಿದ್ದ ಸ್ಥಳೀಯ ಅಮೇರಿಕನ್ನರಿಂದ ಮೊದಲು ತಯಾರಿಸಲ್ಪಟ್ಟ ಇದನ್ನು ಆಗ್ನೇಯ ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ಸಾಮಾನ್ಯ ಆಹಾರವಾಗಿ ಬಳಸುತ್ತಾರೆ. 

ಬ್ರೆಜಿಲ್‌ನ ಸಿಹಿತಿಂಡಿ ಕ್ಯಾಂಜಿಕಾವನ್ನು ಮೆಕ್ಕೆ ಜೋದಳ ಕಾಳುಗಳನ್ನು ಸಿಹಿ ಹಾಲಿನಲ್ಲಿ ಬೇಯಿಸಿ ತಯಾರಿಸುತ್ತಾರೆ.
ಮೆಕ್ಕೆ ಜೋಳವನ್ನು ಬಲಿಯದ ಸ್ಥಿತಿಯಲ್ಲೂ ಅಂದರೆ ಕಾಳುಗಳು ಸಂಪೂರ್ಣವಾಗಿ ಬೆಳೆದು ಮತ್ತೂ ಮೃದುವಾಗಿರುವಾಗಿರುವಾಗಲೂ ಕಟಾವು ಮಾಡಿ, ಬಳಸಲಾಗುತ್ತದೆ. ಬಲಿಯದ ಮೆಕ್ಕೆ ಜೋಳವು ರುಚಿಕರವಾಗಿರಬೇಕಾದರೆ ಅದನ್ನು ಬೇಯಿಸಬೇಕು; ಪೂರ್ಣ ಕದಿರುಗಳನ್ನು ಬೇಯಿಸಿ ಅಥವಾ ಸುಟ್ಟು, ಜೊಂಡಿನ ಮೇಲಿರುವ ಕಾಳುಗಳನ್ನು ಮಾತ್ರ ತಿನ್ನಲಾಗುತ್ತದೆ. ಅಂತಹ ಜೊಂಡಿನ ಜೋಳವು ಅಮೆರಿಕ ಸಂಯುಕ್ತ ಸಂಸ್ಥಾನ, ಕೆನಡಾ, ಯುನೈಟೆಡ್ ಕಿಂಗ್ಡಮ್ ಮತ್ತು ದಕ್ಷಿಣ ಅಮೆರಿಕಾದ ಕೆಲವು ಭಾಗಗಳಲ್ಲಿ ಸಾಮಾನ್ಯ ಆಹಾರ ಪದಾರ್ಥವಾಗಿದೆ. ಆದರೆ ಕೆಲವು ಯುರೋಪಿನ ರಾಷ್ಟ್ರಗಳಲ್ಲಿರುವುದರ ಬಗ್ಗೆ ವಾಸ್ತವಿಕವಾಗಿ ತಿಳಿದಿಲ್ಲ. ಬೇಯಿಸಿದ ಬಲಿಯದ ಕಾಳುಗಳನ್ನು ಜೊಂಡಿನಿಂದ ಕಿತ್ತು, ವಿಶೇಷ ಭಕ್ಷ, ಸಲಾಡ್, ಖಾದ್ಯಾಲಂಕಾರ ಇತ್ಯಾದಿಗಳಲ್ಲಿ ತರಕಾರಿಯಾಗಿ ನೀಡಲಾಗುತ್ತದೆ. ಹಸಿ ಬಲಿಯದ ಕಾಳುಗಳನ್ನು ಜೊಂಡಿನಿಂದ ತುರಿದು, ಮೆಕ್ಕೆ ಜೋಳದ ಪ್ಯೂರೀ, ಟಮಾಲಿ, ಪಮೋನ್ಹಾಸ್, ಕ್ಯೂರಾ, ಕೇಕ್, ಐಸ್ ಕ್ರೀಂ ಮೊದಲಾದ ವಿವಿಧ ರೀತಿಯ ಬೇಯಿಸಿದ ತಿನಿಸುಗಳಲ್ಲಿ ಬಳಸಲಾಗುತ್ತದೆ. ಹೆಚ್ಚು ಶರ್ಕರ ಮತ್ತು ಕಡಿಮೆ ಪಿಷ್ಟವನ್ನು ಹೊಂದಿರುವ ಒಂದು ತಳೀಯ ವಿವಿಧತೆ ಸ್ವೀಟ್‌ಕಾರ್ನ್ಅನ್ನು ಸಾಮಾನ್ಯವಾಗಿ ಬಲಿಯದ ಸ್ಥಿತಿಯಲ್ಲಿ ಉಪಯೋಗಿಸಲಾಗುತ್ತದೆ.

ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ಸಾಮಾನ್ಯವಾಗಿ ಕರೆಯುವ, ಜೊಂಡಿನ ಜೋಳವನ್ನು 19ನೇ ಶತಮಾನದ ಆರಂಭದಲ್ಲಿ ನ್ಯೂಯಾರ್ಕ್ ನಗರದ ಬೀದಿಗಳಲ್ಲಿ ಬಡ, ಬರಿಗಾಲಿನ "ಹಾಟ್ ಕಾರ್ನ್ ಮಾರುವ ಹುಡುಗಿಯರು" ಮಾರಾಟಕ್ಕಾಗಿ ಹೊತ್ತುಕೊಂಡು ತಿರುಗುತ್ತಿದ್ದರು. ಇಂದು ಇದು ದೊಡ್ಡ ನಗರಗಳಲ್ಲಿ ಹಾಟ್-ಡಾಗ್ ಬಂಡಿ, ಚ್ಯೂರೊ ಹೊರೆಗಾಡಿ ಮತ್ತು ಹಣ್ಣಿನ ಅಂಗಡಿಗಳಲ್ಲಿ ಕಂಡುಬರುತ್ತದೆ. 

ಮೆಕ್ಕೆ ಜೋಳವು ಪಿಷ್ಟದ ಒಂದು ಮುಖ್ಯ ಮೂಲವಾಗಿದೆ. ಕಾರ್ನ್‌ಸ್ಟಾರ್ಚ್‌ (ಮೆಕ್ಕೆ ಜೋಳದ ಹಿಟ್ಟು) ಮನೆಯ ಅಡುಗೆಯಲ್ಲಿ ಮತ್ತು ಅನೇಕ ಕೈಗಾರೀಕರಿಸಿದ ಆಹಾರ ಉತ್ಪನ್ನಗಳಲ್ಲಿ ಬಳಸುವ ಒಂದು ಪ್ರಮುಖ ಅಂಶವಾಗಿದೆ. ಮೆಕ್ಕೆ ಜೋಳವು ಅಡುಗೆ ಎಣ್ಣೆಯ (ಕಾರ್ನ್ ಎಣ್ಣೆ) ಮತ್ತು ಮೆಕ್ಕೆ ಜೋಳದ ಗ್ಲ್ಯೂಟನ್‌ನ ಮುಖ್ಯ ಮೂಲವೂ ಆಗಿದೆ. ಮೆಕ್ಕೆ ಜೋಳದ ಪಿಷ್ಟವನ್ನು ಜಲವಿಭಜಿಸಿ, ಎಂಜೈಮಿಕವಾಗಿ ಸಂಸ್ಕರಿಸಿ ಪಾನಕಗಳನ್ನು, ವಿಶೇಷವಾಗಿ ಹೆಚ್ಚಿನ ಫ್ರಕ್ಟೋಸ್ ಇರುವ ಸಿಹಿಯಾದ ಕಾರ್ನ್ ಸಿರಪ್ಅನ್ನು, ತಯಾರಿಸಲಾಗುತ್ತದೆ; ಅಲ್ಲದೆ ಇದನ್ನು ಹುದುಗಿಸಿ, ತೊಟ್ಟಿಕ್ಕಿಸಿ ಧಾನ್ಯದ ಆಲ್ಕೋಹಾಲ್ಅನ್ನು ಉತ್ಪಾದಿಸಲಾಗುತ್ತದೆ. ಮೆಕ್ಕೆ ಜೋಳದಿಂದ ಮಾಡಿದ ಧಾನ್ಯಗಳ ಆಲ್ಕೋಹಾಲ್ ಸಾಂಪ್ರದಾಯಿಕವಾಗಿ ಬರ್ಬನ್ ವಿಸ್ಕಿಯ ಮೂಲವಾಗಿದೆ. ಮೆಕ್ಕೆ ಜೋಳವನ್ನು ಕೆಲವೊಮ್ಮೆ ಬಿಯರ್ನಲ್ಲಿ ಪಿಷ್ಟದ ಮೂಲವಾಗಿದೆ ಬಳಸಲಾಗುತ್ತದೆ.

ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ, ಮಾನವನ ಬಳಕೆಗಾಗಿ ಉಪಯೋಗಿಸುವ ಮೆಕ್ಕೆ ಜೋಳದ ಪ್ರಮಾಣವು ರಾಷ್ಟ್ರದಲ್ಲಿ ಬೆಳೆಯುವುದರಲ್ಲಿ ಸುಮಾರು 1/40ನೇ ಪ್ರಮಾಣವನ್ನು ಒಳಗೊಳ್ಳುತ್ತದೆ. ಅಮೆರಿಕ ಸಂಯುಕ್ತ ಸಂಸ್ಥಾನ ಮತ್ತು ಕೆನಡಾದಲ್ಲಿ ಮೆಕ್ಕೆ ಜೋಳವನ್ನು ಹೆಚ್ಚಾಗಿ ಜಾನುವಾರುಗಳ ಆಹಾರಕ್ಕಾಗಿ ಬೆಳೆಸಲಾಗುತ್ತದೆ. ಅಲ್ಲಿ ಅದನ್ನು ಮೇವು, ಹಗೇವಿನಲ್ಲಿ ಕೂಡಿಟ್ಟ ಹಸಿರು ಹುಲ್ಲು (ಕತ್ತರಿಸಿದ ಹಸಿರು ಮಕ್ಕೆ ಜೋಳದ ಕಾಂಡಗಳನ್ನು ಹುದುಗಿಸುವ ಮೂಲಕ ತಯಾರಿಸಿದ) ಅಥವಾ ಧಾನ್ಯವಾಗಿ ಜಾನುವಾರುಗಳಿಗೆ ನೀಡುತ್ತಾರೆ. ಮೆಕ್ಕೆ ಜೋಳದ ಹಿಟ್ಟು ನಾಯಿ ಆಹಾರದಂತಹ ಕೆಲವು ವಾಣಿಜ್ಯ-ದೃಷ್ಟಿಯಿಂದ ಸಾಕುವ ಪ್ರಾಣಿಗಳ ಆಹಾರ ಉತ್ಪನ್ನಗಳಲ್ಲಿ ಬಳಸುವ ಒಂದು ಪ್ರಮುಖ ಘಟಕವಾಗಿದೆ.

ಮೆಕ್ಕೆ ಜೋಳವು "ಡಫ್ ಬಾಲ್"ಗಳೆಂದು ಕರೆಯುವ ಮೀನುಗಳನ್ನು ಆಕರ್ಷಿಸುವ ಆಹಾರವಾಗಿಯೂ ಬಳಸಲಾಗುತ್ತದೆ. ಇದು ವಿಶೇಷವಾಗಿ ಯುರೋಪ್ನ ಸಿಹಿನೀರಿನ ಮೀನುಗಾರಿಕೆಯಲ್ಲಿ ಜನಪ್ರಿಯವಾಗಿದೆ.

ಕೀಟ ಪೀಡೆಗಳು
ಜೈವಿಕ ಇಂಧನಗಳು
ಪೆಲ್ಲಾಗ್ರ
ಆಹಾರ